
				R E F E R A T  D E  A P R O B A R E 
pentru modificarea Hotărârii Consiliului Local nr. 125/2021 privind desemnarea reprezentanţilor Consiliului Local al Municipiului Brad în consiliile de administraţie ale unităților de învățământ preuniversitar de stat din 
municipiul Brad, astfel cum a fost modificată prin Hotărârea 
Consiliului Local nr. 133/2022 și respectiv Hotărârea 
Consiliului Local nr. 60/2023


 
[bookmark: _Hlk130448240]Prin Hotărârea Consiliului Local al Municipiului Brad nr. 125/2021, astfel cum a fost modificată prin Hotărârea Consiliului Local nr. 133/2022 și respectiv Hotărârea Consiliului Local nr. 60/2023, au fost desemnați reprezentanții Consiliului Local al Municipiului Brad în consiliile de administrație ale unităților de învățământ preuniversitar de stat din municipiul Brad potrivit Metodologiei – cadru de organizare și funcționare a consiliilor de administrație din unitățile de învățământ preuniversitar, aprobată prin Ordinul Ministrului Educației Naționale nr. 5154 din 30 august 2021, care a intrat în vigoare la data de 15 septembrie 2021.
Prin art. 2 din Ordinul Ministrului Educației Naționale nr. 6.223 din 4 septembrie 2023 pentru aprobarea <LLNK 12023     0270NUA1   0 18>Metodologiei-cadru de organizare şi funcţionare a consiliilor de administraţie din unităţile de învăţământ preuniversitar, Ordinul nr. 5154/2021 a fost abrogat.
Conform prevederilor art. 6 alin. 1 lit. c din Ordinul nr. 6223/2023, ”reprezentanţii consiliului local [...] sunt desemnaţi de acestea. Aceşti reprezentanţi în consiliul de administraţie nu pot avea calitatea de personal didactic de predare sau auxiliar, personal administrativ în unitatea de învăţământ respectivă şi nici calitatea de personal didactic de conducere, îndrumare şi control;”
Conform prevederilor art. 6 alin. 4 lit. b din același act normativ ”Calitatea de membru al consiliului de administraţie este incompatibilă cu: [...] b) deţinerea unei funcţii didactice de conducere, îndrumare şi control, cu excepţia directorului şi directorului adjunct ai respectivei unităţi de învăţământ;”.
Întrucât doamna consilier local Beciu Adina, reprezentantul Consiliului Local al Municipiului Brad în Consiliul de administrație al Liceului Teoretic ”Avram Iancu” Brad, are și calitatea de personal didactic de conducere, îndrumare și control într-o altă unitate de învățământ din municipiul Brad, am inițiat prezentul proiect de hotărâre prin care am propus desemnarea unui alt reprezentant în acest Consiliu de administrație.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
Precizez că reprezentanții Consiliului Local al Municipiului Brad în consiliile de administrație ale unităților de învățământ preuniversitar de stat din municipiul Brad sunt desemnați pe perioada mandatului 2020 – 2024.
	În susţinerea propunerii mele invoc prevederile art. 96 alin. 2 lit. b din Legea nr. 1/2011 a educaţiei naţionale, actualizată, precum şi ale art. 6 alin. 1 lit. c  și alin. 4 lit. b  din Metodologia – cadru de organizare şi funcţionare a consiliului de administraţie din unităţile de învăţământ preuniversitar aprobată prin Ordinul Ministrului Educației Naționale nr. 6223/2023.

